**ΟΔΟΙΠΟΡΙΚΟ**

του κινήματος **«Πλέκουμε Αλληλεγγύη»**

του 1ου και 2ου Κ.Α.Π.Η του Κέντρου Μέριμνας και Αλληλεγγύης (ΚΕ.ΜΕ.Α) Δήμου Κομοτηνής.

Οι καλλιτεχνικές ομάδες (δημιουργικής απασχόλησης) του 1ου και 2ου Κ.Α.Π.Η Κομοτηνής αγκάλιασαν με θέρμη και αγάπη το κίνημα «Πλέκουμε Αλληλεγγύη» από 15/01/2016 έως 15/02/2016.

Σκοπός του κινήματος αυτού ήταν να πλεχτούν κασκόλ, σκουφιά και γάντια για τα προσφυγόπουλα των Ελληνικών νησιών Σάμου, Μυτιλήνης, Λέρου Κουφονησίου και όχι μόνο προκειμένου να ζεστάνουν το σώμα και τις ψυχούλες των άτυχων αυτών παιδιών!

Το κίνημα ξεκίνησε από κυρίες των Αθηνών και δραστηριοποιείται σήμερα και στην Θεσσαλονίκη, Σέρρες και Μυτιλήνη. Η Κομοτηνή συντάχθηκε στο κίνημα με πρωτοβουλία του μέλους του Διοικητικού Συμβουλίου του ΚΕ.ΜΕ.Α Δήμου Κομοτηνής, της κας Ρένας Σταυρίδου η οποία έκανε επαφές με το Κέντρο του κινήματος Θεσσαλονίκης προκειμένου να συμμετάσχει και η πόλη μας.

Με πολλή αγάπη και σεβασμό στον σκοπό αυτό εργάσθηκαν οι προϊστάμενες του 1ου και 2ου Κ.Α.Π.Η κα Παπανικολάου Αναστασία και κα Ευσταθίου Κωνσταντινιά αντίστοιχα. Εκτός από την προσφορά των κυριών - μελών των δύο Κ.Α.Π.Η του ΚΕ.ΜΕ.Α Δήμου Κομοτηνής που με πολύ αγάπη, κέφι και μεράκι έφτιαξαν τα πλεκτά για τα προσφυγόπουλα, την προσπάθεια αυτή στήριξαν σύλλογοι, σωματεία και πολλές κυρίες της πόλης μας.

Ήδη η προσπάθεια στέφθηκε με επιτυχία και σήμερα 15/02/2016 έφυγαν στο αρμόδιο κέντρο του κινήματος Θεσσαλονίκης 13 κιβώτια με 900 περίπου τεμάχια πλεκτών.

Αξίζει να σημειωθεί ότι η αποστολή έγινε δωρεάν από την Γενική Ταχυδρομική της πόλης μας την οποία και ευχαριστούμε από καρδιάς!

Επίσης ανήκει ένα μεγάλο ευχαριστώ σε όλους και όλες που βοήθησαν να πραγματοποιηθεί με τόσο μεγάλο αποτέλεσμα αυτή η πρωτοβουλία του ΚΕ.ΜΕ.Α Δήμου Κομοτηνής και συγκεκριμένα στους:

Κυρίες – μέλη του 1ου και 2ου Κ.Α.Π.Η Κομοτηνής

Σύλλογος «Γυναίκα και Δημιουργία»

ΧΕΝ Κομοτηνής

Χορωδία «Εύμολπος»

Ομάδα γυναικών ΚΑΠΗ Ν. Σιδηροχωρίου

Ομάδα γυναικών Ροδίτη

Ομάδα γυναικών Θρυλορίου

Θρησκευτικός Σύλλογος «Αγίας Μαρίνας Ιμέρου»

Σύλλογος Ρέμβης

Σύλλογος «Ανδριανουπολιτών»

Υπάλληλοι Κοινωνικής πρόνοιας

Κυρίες της πόλης μας.

Ευχαριστούμε πολύ για την προσφορά σας αυτή, καθώς επιπλέον η πράξη σας αποτελεί για εμάς έμπρακτη έκφραση κοινωνικής ευαισθησίας, πολιτισμού και αλληλεγγύης.

Ο πρόεδρος του ΚΕ.ΜΕ.Α Δήμου Κομοτηνής

Γιάννης Γκαράνης